કિરપાલ સિંહનું 54 વર્ષની ઉંમરે પાકિસ્તાન કોટ લખપત જેલમાં 11 એપ્રિલે શંકાસ્પદ હાલતમાં મૃત્યું થયું હતું. જો કે હાલ તેનાં વળતર માટે પરિવારનાં એક પછી એક લોકો સામે આવી રહ્યા છે. હાલ કિરપાલનાં વારસાદનો વિવાદ પેદા થયો છે. અત્રે ઉલ્લેખનીય છે કે કિરપાલ સિંહ 1991 બાદ અચાનક ગુમ થઇ ગયો હતો. જો કે થોડા સમય અગાઉ તેનો પત્ર મળ્યો હતો કે તે પાકિસ્તાનની જેલમાં બંધ છે. કિરપાલને 1991માં પાકિસ્તાનનાં ફૈસલાબાદ રેલ્વે સ્ટેશન બ્લાસ્ટ મુદ્દે આરોપી બનાવાયો હતો. કિરપાલને 20 મે 2002માં પાકિસ્તાનની કોર્ટે પાંચવાર મૃત્યુની સજા અને 60 વર્ષી જેલની સજા થઇ હતી. ઉપરાંત 27 લાખનો દંડ પણ થયો હતો.